Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: személyes adatok kezelésérõl és védelmérõl szóló 1997. évi XLVII. törvény (Eüak.) hatálya alá tartozó adatokat
Paragraph Index: 933

személyes adatok kezelésérõl és védelmérõl szóló 1997. évi XLVII. törvény (Eüak.) hatálya alá tartozó adatokat alkotmányos védelem illeti meg. Ehhez az kell, hogy legyen ilyen adat, amit a céltól eltérõen vagy más módon meghamisítva kezelnek. Ha éppen az jelenti az adatot, hogy nincs ilyen szenzitív adat, ez csak abban az esetben esik a kiemelten védett adatok körébe, ha kifejezetten ezt a tényt kell az egészségi állapotra vonatkozóan rögzíteni és akként kezelni. Erre utaló körülmény azonban sem a beadványból, sem annak mellékleteibõl nem derült ki, ennek egyedül ebben a perben, a felek közti jogviszony létrejötte szempontjából van jelentõsége, amennyiben azt bármelyik fél vitatja. A mellékelt tárgyalási jegyzõkönyvben, pedig megfelelõ módon rögzítették az erre vonatkozó adatokat. A fentieken túl a beadványhoz mellékelt meghatalmazással kapcsolatban arra hívom fel a figyelmét, hogy az érintett ügyében eljárva az erre kapott hozzájárulással nem jogosult az alapítvány arra, hogy a saját céljaira használja fel az érintett így megismert adatait, beleértve a „...legszélesebb körben történõ közzétételt...” is. Ugyanis itt két különbözõ célú – egyfelõl az érintett saját személyes ügyével, másfelõl az általa egyébként ismert alapítványi célokkal összefüggõ – adatkezelés keveredik össze, ami önmagában kétségessé teszi az alapítvány ilyen közremûködésének jogszerûségét. Ahhoz, hogy valaki meghatalmazottként eljárhasson egy adott ügyben, kezelnie kell az érintett ezzel kapcsolatos adatait, ugyanis enélkül nem tudna érdemben eljárni. Az ügy kimenetelétõl függetlenül az így megismert személyes adatok elõre nem meghatározott további felhasználása azonban már olyan bizonytalan jövõbeli célnak minõsül, ami az alapítvány általános céljaival nem helyettesíthetõ (l. az Alkotmánybíróság ezzel kapcsolatban

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes